《水调歌头 其五 鄂渚忆浮远》
宋代·丘崇

彩舰驾飞鹢，帆影漾江乡。肥梅天气，一声横玉换新阳。

惊起沙天鸥鹭，点破暮天寒碧，极目楚天长。一抹残霞外，云断水茫茫。

逆清风，歌白雪，和沧浪。枕流亭馆，昔年行处半荒凉。

我欲骖风游戏，收拾烟波佳景，一一付词章。闻说洞天好，何处水中央。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。